Observer birtir athugasemd | Fréttir | Fréttir | BTB Björgólfur Thor Björgólfsson Valmynd. Til þeirra er málið varðar Fréttir Observer birtir athugasemd 5.12.2011 Fréttir Breska blaðið Observer hefur birt athugasemd frá mér á vefsíðu sinni, í kjölfar greinar sem blaðið birti í lok ágúst sl. og var uppfull af ósannindum og hálfsannleika. Áður hafði greininni raunar verið breytt á vefsíðunni, eftir að Observer viðurkenndi að hafa farið offari í útreikningum sínum. Greinin frá 28. ágúst sl. er rituð af blaðamönnunum Simon Bowers og Sigrúnu Davíðsdóttur. Strax eftir birtingu greinarinnar leitaði ég til lögmannsstofu til að leggja fram athugasemdir við vinnubrögð höfunda greinarinnar, eins og fram kom hér á vefsíðu minni. Skemmst er frá því að segja, að veigamiklu atriði í frásögn dagblaðsins var breytt á vefnum fljótlega eftir að ég gerði fyrstu athugasemdir. Nú hefur blaðið fallist á að birta ítarlegri athugasemd frá mér. Þar skiptir mestu máli að ég fékk færi á að leiðrétta nánar fullyrðingar blaðsins um áhættulánveitingar Landsbankans til mín. Observer nýtti upplýsingar úr Rannsóknarskýrslunni til að slá því fram að slíkar lánveitingar til mín og tengdra félaga hefðu numið rúmlega 37% af eiginfjárgrunni bankans. Raunar fullyrti blaðið í fyrstu útgáfu sinni, á vefnum og á prenti, að þessi tala næmi 70% og beitti þá þeirri frumlegu og fordæmalausu aðferð að miða við eigið fé bankans, en ekki eiginfjárgrunn. Með athugasemd minni núna fékk ég loksins tækifæri til að benda lesendum blaðsins á, að í útreikningunum eru dregin fram öll þau félög þar sem ég átti einhvern hlut í, hversu lítill sem sá hlutur var, en um leið eru allar skuldir þeirra félaga taldar sem skuldbinding mín. Ég er sem sagt talinn 100% ábyrgur fyrir öllum lánum félaga sem ég átti örfá prósent í. Auðvitað var það ekki svo. Þá fagna ég því að hafa fengið tækifæri til að staðfesta skuldauppgjör mitt við lesendur breska blaðsins, en í greininni var dregið í efa að slíkt skuldauppgjör hefði í raun farið fram. Þú ert hér: Forsíða > Fréttir > Fréttir BTB - Forsíða Forsíða Viðskipti á íslandi Landsbankinn 02-08 Actavis Straumur-Burðarás Einkavæðing bankanna Hrunið Leita á vefnum Sláðu inn leitarorð... Safnið Eftir efnisflokkum Yfirlýsingar Fréttir Fréttir 13.10.2016 Fréttir : Nova sparaði tugi milljarða 7.10.2016 Fréttir : Bandarískt fyrirtæki kaupir Nova 13.6.2016 Fréttir : Virðing og vönduð vinnubrögð 9.6.2016 Fréttir : Forstjóri fastur í speglasal Um vefinn Um vefinn Fyrirspurnir EN Um vefinn Fyrirspurnir RSS fréttastraumur Allt efni á vefnum http://www.no er unnið af Björgólfi Thor Björgólfssyni eða fyrir hann. Hann ber ábyrgð á efni vefjarins og er jafnframt handhafi höfundarréttar.